Document ID: 32006D0506

A BIZOTTSÁG HATÁROZATA
(2006. július 19.)
a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről szóló 2006/415/EK határozat módosításáról
(az értesítés a C(2006) 3257. számú dokumentummal történt)
(EGT vonatkozású szöveg)
(2006/506/EK)
AZ EURÓPAI KÖZÖSSÉGEK BIZOTTSÁGA,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (3) és különösen annak 66. cikke (2) bekezdésére,
mivel:
(1)
Magyarország a területén lévő baromfiállományban a H5N1 altípushoz tartozó magas patogenitású madárinfluenza kitörését követően meghozta a Közösségben a baromfiknál előforduló magas patogenitású madárinfluenza H5N1 altípusával kapcsolatos egyes védekezési intézkedésekről és a 2006/135/EK határozat hatályon kívül helyezéséről szóló, 2006. június 14-i 2006/415/EK bizottsági határozatban (4) előírt szükséges intézkedéseket.
(2)
A magyarországi járványügyi helyzet további alakulása fényében szükség van a 2006/415/EK határozat 4. cikke (4) bekezdése b) pontjának iii. alpontjával összhangban az A és B területeken bevezetett intézkedések meghosszabbítására.
(3)
Dánia tájékoztatta a Bizottságot, hogy 2006. június 30-ig beszüntette egy háztáji baromfigazdaságban előforduló magas patogenitású madárinfluenza H5N1 altípusának kitörésével kapcsolatos összes ellenőrzési intézkedést, így a továbbiakban nincs szükség az említett határozat 4. cikke (2) bekezdésével összhangban az A és B területeken bevezetett intézkedésekre.
(4)
A 2006/415/EK határozat mellékletének A. és B. részét ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/415/EK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. július 19-én.

Labels: 3
0
18
6